یانەی شەرکردن (رۆمان)

***یانەی شەڕکردن*** رۆمانێکی ١٩٩٦ ی چەک پاڵەنیکە. ڕۆمانەکە بەدوای ئەزموونەکانی پاڵەوانی ناونەبراوی چیرۆکەکە

دەکەوێت کە ململانێ لەگەڵ خەوزڕان دەکات. پزیشکەکەی بە توڕەییەوە لێدوان لەسەر ئەوە دەدات کە خەوزڕان شێوەیەک

نییە لە ئازارچەشتن، ئەمەش پاڵ بە پاڵەوانەکەوە دەنێت کە حەسانەوە بدۆزێتەوە بەوەی کە وەکو کەسێکی خاوەن نەخۆشی

سەخت خۆی دەربخات لە کۆمەڵە پشتیوانکەرەکان. ئەوسا کەسێکی پڕنهێنی دەناسێت بە ناوی تایلەر دوردن و یانەیەکی

ژێرزەمینی شەڕکردن دادەمەزرێنن وەک چارەسەرێکی بنەڕەتی دەروونی.

لە ١٩٩٩، دەرهێنەر دەیڤید فینچەر رۆمانەکەی سازکرد بۆ فیلمێک بە هەمان ناوەوە، بە پاڵەوانێتی براد پیت و ئێدوارد

نۆرتن. فیلمەکە دواکەوتوانێکی پڕ هەوەسی پەیداکرد لەگەڵ ئەوەی لە لایەنی داراییەوە سەرکەوتوو نەبوو. ناوبانگی فیلمەکە

رەواجی رۆمانەکە و نووسەرەکە (پاڵەنیک) ی بەرز کردەوە. پاشکۆی ئەم بەرهەمە لە مانگی ٥ ی ٢٠١٥ لە شێوەی

پەڕتووکی کارتۆنی بڵاوکرایەوە بە ناوی یانەی شەڕکردن ٢. یانەی شەڕکردن ٣ لە ٢٠١٩ لە شێوەی پەڕتووکی کارتۆنی

بڵاوکرایەوە.

## چیرۆک
یانەی شەڕکردن تیشکۆ دەخاتە سەر وەگێڕێکی بێ ناو کە وەک پسپۆرێکی بەشی گلدانەوەی بەرهەم کار دەکات بۆ

کۆمپانیایەکی ئۆتۆمۆبیلی ناو نەبراو. بەهۆی فشاری کارەکەی و ئەو کات زڕانەی توشی دەبێت لەبەر گەشتە دەم ناو دەمە

پیشەییەکانی، دەستدەکات بە ئازارچەشتن بەهٶی خەوزڕانی بەردەوام. کاتێک بەدوای چارەسەردا دەگەڕێت، پزیشکەکەی

ئامۆژگاری دەکات کە سەردانی کۆمەڵەیەکی پشتیوانکەر بکات بۆ ئەوانەی کە توشبووی شێرپەنجەی گونن بۆ ئەوەی &amp;quot;ببینێ

کە ئازارچەشتنی راستەقینە چۆنهاییە&amp;quot;. ئەو بۆی دەردەکەوێت کە خۆ هاوبەشکردن لە کێشەکانی ئەوانی تر-هەرچەندە کە

خۆی شیرپەنجەی گونی نییە-لە خەوزڕانەکەی کەمدەکاتەوە. چارەسەرە بێ هاوتاکەی وەگێڕەکە کاردەکات تا ئەو کەسێک

دەناسێت بە ناوی مارلا سینگەر، &amp;quot;میوان&amp;quot; ێکی تر کە سەردانی کۆمەڵە پشتیوانکەرەکە دەکات و ئەویش وەک توشبوویەک

خۆی دەردەخات. مارلا، کە ئەگەری هەیە پەشێواوبێت، بە بیری گێڕەوەرەکە دێنێت کە ئەو ساختەکارە و شوێنی ئێرە نییە.

ئەو دەست بە رقبوونەوە لە مارلا دەکات لەبەر ئەوەی دەبێتە هۆی پەنگخواردنەوەی لە گریان و بەمەش پەنگخواردنەوە لە

خەوتن. لە دوای رووبەڕووبوونەوەیەک، هەردووکیان رێک دەکەون کە سەردانی کۆمەڵەی پشتیوانکەری جیا بکەن بۆ

ئەوەی خۆیان لە یەک دووربگرن. ئەم رێککەوتنە مایەی دڵەڕاوکێییە، و خەوزڕانەکەی وەگێڕەکە دەگەڕێتەوە.

کاتێک لەسەر کەنار دەریایەکی بێپۆشاکە، وەگێڕەکە تایلەر دوردن دەناسێت، کەسێکی پەڕگری کاریسماتیکی خاوەن

مەبەستی ناڕوون. لە دوای ئەوەی تەقینەوەیەک بەشەنهۆمی وەگێڕەکە وێراندەکات، ئەو داوا دەکات کە لە ماڵی تایلەر

بمێنێتەوە. تایلەر رازی دەبێت، بەڵام داوای شتێك دەکات لە ئەنجاما: "ئەمەوێت بە زۆرتریین هێزی خۆت پێما بکێشییت."

هەردوو پیاوەکە بۆیان دەردەکەوێت کە چێژ لەم شەڕە بۆکسێنە وەردەگرن. ئەوان دواتر پێکەوە لە هەمان شوێن دەژیین و

یانەیەکی شەڕکردن دادەمەزرێنن، بە راکێشانی چەندەها پیاوی مەزاج لێکچوو بۆ ناو گێمی شەڕکدنی بۆکسێنی رووتی

سنووردار کراو بەم رێسایانە:

1. کەس باسی یانەی شەڕکردن ناکات.

2. کەس باسی یانەی شەڕکردن ناکات.

3. کاتێک یەکێت ئەڵێت بوەستە، یان لە زەمین دەدات، یان بێتوانا دەبێت، شەرەکە کۆتایی پێدێت.

4. تەنها دوو کەس بۆ هەر شەڕێک.

5. یەک شەڕ لە کاتێكدا دەکرێت.

6. شەڕدەکرێت بەبێ کراس و پێڵاو.

7. شەڕەکان بەردەوامدەبن تا ئەو کاتەی پێویستە بەردەوامبن.

8. ئەگەر ئەمە یەکەمجارتە لە یانەی شەڕکردن، دەبێت شەڕبکەیت.

-یانەی شەڕکردن، پەڕە ٤٨-٥٠

دواتر لە کتێبەکەدا، میکانیكێک دوو ڕێسای نوێی یانەی شەڕکردنەکە بە وەگێڕەکە ڕادەگەیەنێ: کەس خاڵی چەقی یانەی

شەڕکردنەکە نییە جگە لەو دوو پیاوەی کەوا شەڕدەکەن، و یانەی شەڕکردنەکە هەمیشە بە خۆڕایی دەبێت.

مارلا، دوای تێبینیکردنی ئەوەی کە وەگێڕەکە لەم دواییانەدا بەشداری نەکردووە لە کۆمەڵە پشتیوانکارەکان، پەیوەندی پێوە

دەکات بۆ ئەوەی پێی بڵێت کە تووشی زێدەژەمی بووە بە زاناکس لە کاتی هەوڵدانێکی نا بە دڵیانەی خۆکوشتن. تایلەر لە

کارکردن دێتەوە ماڵ، تەلەفۆنەکە هەڵدەگرێت بۆ هەلەقومەلەق وتنەکەی مارلا لەسەر دەرمانەکە، و ڕزگاری دەکات. تایلەر

و مارلا پەوەندییەکی شڵەژاو لەگەڵ یەکتر دەستپێدەکەن کە وەگێڕەکە تێکدەدات و سەر لە مارلاش دەشێوێنێت. بە درێژایی

ئەم پەیوەندییە، مارلا بێ ئاگایە لە بوونی یانەی شەڕکردن و بوونی تێکەڵاوی نێوان تایلەر و وەگێڕەکە. لەبەر ئەوەی تایلەر

و مارلا هەرگیز پێکەوە لە هەمانکاتدا نابینرێن، گێڕەوەرەکە دەپرسێت کە گوایە تایلەر و مارلا هەمان کەسبن.

کە یانەی شەڕکردن بوونێکی سەرتاسەری بەدەستدێنێت، تایلەر بەکاری دەهێنێت بۆ بڵاوکردنەوەی بیرۆکە دژە-

بەکاربەرەکانی، بە کۆکردنەوەی ئەندامانی یانەی شەڕکردن بۆ بەشداربوونیان لە تەشقەڵەی زیادبوو لە رێکخستن لەسەر

کۆمپانیاکانی ئەمریکا. ئەو لە کۆتاییدا بەوەفاتریین ئەندامانی یانەی شەڕکردن کۆدەکاتەوە و پرۆژەی پشێوی

دادەمەزرێنێت، کە رێکخراوێکە لە شێوەی کۆمەڵەیەکی ئایینی کە وەک سوپایەک مەشق بە خۆیان دەکەن بۆ رووخاندنی

شارستانییەتی هاوچەرخ. ئەم رێکخراوە، هەروەک یانەی شەرکردن، بە چەند رێسایەک سنووردار کراوە:

1- کەس پرسیار ناکات.

2- کەس پرسیار ناکات.

3- بەهانە هێنانەوە نییە.

4- درۆکردن نییە.

5- پێویستە متمانەت بە تایلەر بێت.

-یانەی شەڕکردن، پەڕەکانی ١١٩، ١٢٢، ١٢٥

هەرچەندە لە سەرەتادا بەشداربوویەکی دڵسۆزە لە پرۆژەی پشێوی، وەگێڕەکە ناڕەحەت دەبێت بە داگیرکارییە روو لە

زیادبووەکەی چالاکییەکانی ئەم پرۆژەیە. ئەو بڕیاردەدات کە تایلەر و دواکەوتووەکانی بوەستێنێت کاتێک بۆب، هاوڕێیەکی

بوو لە کۆمەڵە پشتیوانکارەکەی شێرپەنجەی گون، دەکوژرێت لە یەکێک لە ئۆپەراسیۆنە تێکدەرەکانی پرۆژەی پشێوی.

لە دواییدا گێڕەوەرەکە بۆی دەردەکەوێت کە خۆی تایلەر دوردنە.

لە کاتێکدا باری دەروونی وەگێڕەکە تێکدەشکا، هزری کەسایەتییەکی نوێی دروستکرد کە توانای هەبوو لە کێشەکانی ژیانی

ئەو ڕزگاری بکات. مارلا بە نا ئەنقەستانە بۆی ئاشکرادەکات کە ئەو و تایلەر هەمان کەسن. پەیوەندییەکەی تایلەر لەگەڵ

مارلا-کە وەگێڕەکە دەریدەبڕێت کە حەزلێ ناکات-پەیوەندی وەگێڕەکە خۆی بوو لەگەڵ مارلا. ماوەکانی خەوزڕانی

گێڕەوەرەکە بریتیبوو لە سەر روو کەوتنی کەسایەتییەکەی تایلەر. تایلەر چالاکبوو هەرکاتێک کە گێڕەوەرەکە دەخەوت.

کەسایەتییەکەی تایلەر تەنها یانەی شەڕکردنی دروستنەکرد، ئەو هەروەها بەشە نهۆمی گێڕەوەرەکەشی تەقاندەوە.

تایلەر پلانی وایە کە باڵاخانەیەکی بەئاسمانداچوو بتەقێنێتەوە بە بەکارهێنانی بۆمبی دروستکراوی ناوخۆیی لە لایەن

پرۆژەی پشێوییەوە. ئامانجی تەقینەوەکە مۆزەخانەیەکی نەتەوەیی نزیکە. تایلەر پلانی وایە کە وەکو شەهیدێک بمرێت لە

کاتی ئەم رووداوەدا، بە کوشتنی گێرەوەرەکەش لە پرۆسەکەدا. لە دوای هەستپێکردن بەمە، گێڕەوەرەکە هەوڵدەدات بۆ

رێگرتن لە تایلەر، هەرچەندە تایلەر هەمووکات پێشڕەوە لە بیرکردنەوە. گێڕەوەرەکە روو لە سەربانی باڵەخانەکە دەکات،

کە تیایدا تایلەر بە دەمانچە رایدەگرێت. کاتێک مارلا لەگەڵ یەکێک لە کۆمەڵە پشتیوانکارەکان دێتە سەربانەکە، تایلەر

دیارنامینێت، چونکە تایلەر هەلوەسەی ئەوە، نەک هی خۆی.

لەگەڵ نەمانی تایلەر، گێڕەوەرەکە چاوەڕێی بۆمبەکە دەکات بتەقێتەوە و بیکوژێت. بۆمبەکە تێکدەچێت لەبەر ئەوەی تایلەر

پارافینی تێکەڵکردبووە تەقەمەنییەکان. هێشتا زیندوو و هەڵگری دەمانچەکەی تایلەر، گێڕەوەرەکە یەکەم بڕیار دەدات کە بە

ڕاستی خۆی خاوەنی بێت: ئەو دەمانچەکە دەخاتە دەمییەوە و تەقە لە خۆی دەکات. دوای ماوەیەک، لە ناخۆشخانەیەکی

دەروونی هەڵدەستێتەوە، بە بڕوای ئەوەی کە بەهەشتە، و وێنای مشتومڕێک دەکات لەگەل خودا دەربارەی سروشتی مرۆڤ.

کتێبەکە کۆتایی دێت لەگەڵ نزیکبوونەوەی کارمەندی نەخۆشخانەکە لە گێڕەوەرەکە کە خۆیان ئاشکرا دەکەن کە ئەندامانی

پرۆژەکەبن. ئەوان پێی دەڵێن کە پلانەکانیان هەر بەردەوامە، و هەروەها ئەوان چاوەڕوانی تایلەرن بۆ ئەوەی بگەڕێتەوە.

## سەرچاوەکان

پۆل:Webarchive template wayback links